ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड–19ची अद्ययावत स्थिती
नवीन दाखल रुग्णांमध्ये 10 राज्ये / केंद्रशासित प्रदेशांचा वाटा 75 %
चाचण्यांची एकूण संख्या 7 कोटींपेक्षा अधिक
देशात गेल्या 24 तासात 85,362 नवीन रुग्णांची नोंद झाली आहे. नव्याने नोंद झालेल्यांपैकी 75 % रुग्ण हे 10 राज्ये / केंद्रशासित प्रदेशांमध्ये केंद्रित आहेत.
महाराष्ट्र सातत्याने अव्वल क्रमांकावर आहे. त्या एकाच राज्यात 17,000 पेक्षा अधिक रुग्ण आढळले आहेत. त्यानंतर कर्नाटक आणि आंध्र प्रदेश अनुक्रमे 8,000 पेक्षा अधिक आणि 7,000 रुग्ण आढळले आहेत.
गेल्या 24 तासांत 1,089 रुग्णांच्या मृत्यूची नोंद झाली आहे.
कोविड – 19 मुळे गेल्या 24 तासात 10 राज्ये / केंद्रशासित प्रदेशांमध्ये 83 टक्के रुग्णांचे मृत्यू झाले आहेत.
महाराष्ट्रात 416 रुग्णांचे मृत्यू तर कर्नाटक आणि उत्तर प्रदेश येथे अनुक्रमे 86 आणि 84 रुग्णांच्या मृत्यूची नोंद करण्यात आली आहे.
राष्ट्रीय सरासरी  पेक्षा 17 राज्ये / केंद्रशासित प्रदेशांमध्ये प्रति दशलक्ष लोकांची संख्या कमी आहे.
23 राज्ये / केंद्रशासित प्रदेशांमध्ये राष्ट्रीय सरासरीच्या  तुलनेत प्रति लाख लोकांमध्ये मृत्यूचे प्रमाण कमी आहे.
भारताने आपल्या देशातील चाचणी पायाभूत सुविधांसाठी जोरदार प्रयत्न केला आहे. आजमितीला, देशभरात 1823 वैद्यकीय प्रयोगशाळा आहेत, ज्यामध्ये 1086 शासकीय आणि 737 खासगी वैद्यकीय प्रयोगशाळांचा समावेश आहे.
भारतातील चाचणी क्षमता दिवसाला 14 लाख पर्यंत ओलांडली आहे.
गेल्या 24 तासात 13,41,535 चाचण्या करण्यात आल्या. एकूण चाचण्यांच्या संख्येने आता 7 कोटींचा  टप्पा ओलांडला आहे.
मोठ्या प्रमाणावरील चाचण्यांमुळेच बाधित रुग्ण सापडणे शक्य झाले आहे. संकेतांमधून असे लक्षात आले आहे की, उच्च चाचणी दरामुळे एकत्रितपणे अखेरिस बाधितांचा दर कमी होईल.
या वेळी राष्ट्रीय बाधित रुग्ण दर 8.40 टक्के आहे आणि प्रति दशलक्ष लोकांमध्ये 50,920 चाचण्या घेण्यात आल्या आहेत.
.........
R.Tidke/S.Shaikh/P.Kor
संरक्षण मंत्रालय
डेफएक्स्पो2022 च्या पार्श्वभूमीवर संरक्षण सचिवांच्या बांगलादेश आणि कझाकस्तानच्या शिष्टमंडळांबरोबर द्विपक्षीय बैठकी
गुजरातमध्ये गांधीनगर येथे सुरु असलेल्या 12 व्या डेफएक्स्पो 2022 च्या पार्श्वभूमीवर संरक्षण सचीव डॉ. अजय कुमार यांनी ऑक्टोबर 19, 2022 रोजी बांगलादेश आणि कझाकस्तानच्या शिष्टमंडळांबरोबर द्विपक्षीय बैठकीत भाग घेतला.
बांगलादेशातील सशस्त्र दल विभागाचे कर्मचारी अधिकारी प्रमुख लेफ्टनंट जनरल वाकर-उझ-झमान यांच्या नेतृत्वाखालच्या बांगलादेशच्या शिष्टमंडळाची त्यांनी भेट घेतली. दोन्ही देशांमधील द्विपक्षीय संरक्षण सहकार्याबाबतच्या प्रश्नांचा त्यांनी आढावा घेतला आणि संरक्षण उद्योग क्षेत्रातील सहकार्य वाढवण्याच्या मार्गांवर चर्चा केली.
संरक्षण सचिवांनी त्यानंतर कझाकस्तानचे उप संरक्षण मंत्री लेफ्टनंट जनरल रुस्लान श्पेकबायेव यांच्या नेतृत्वाखालच्या कझाकिस्तानच्या शिष्टमंडळाची भेट घेतली. प्रशिक्षण, संयुक्त सराव आणि क्षमता विकासावर करण्यावर विशेष भर देत द्विपक्षीय संरक्षण सहकार्याच्या अनेक मुद्द्यांवर यावेळी चर्चा झाली.
उपराष्ट्रपती कार्यालय
उपराष्ट्रपतींच्या गॅबनच्या पहिल्या उच्चस्तरीय दौऱ्यास झाला आरंभ
उपराष्ट्रपती, श्री एम. व्यंकय्या नायडू यांच्या गॅबोनीज रिपब्लिकच्या पहिल्याच दौऱ्यातील बैठकांच्या मालिकेची सुरुवात आज राजधानी लिब्रेव्हिल येथे झालेल्या एका उच्चपदस्थ भारतीय प्रतिष्ठित व्यक्तींच्या उच्चस्तरीय बैठकीने झाली.
काल गॅबोनच्या राजधानीत उपराष्ट्रपतींचे औपचारिक स्वागत करण्यात आले आणि गॅबॉनच्या पंतप्रधान सुश्री रोझ क्रिस्टियन ओसोका रॅपोंडा आणि गॅबोनचे परराष्ट्र मंत्री श्री मायकेल मौसा-अदामो यांनी त्यांचे समारंभपूर्वक जोरदार स्वागत केले.
आज त्यांच्या पहिल्या भेटीत, श्री नायडू यांची गॅबॉनचे परराष्ट्र मंत्री श्री मायकेल मौसा अदामो यांच्या सोबत द्विपक्षीय बैठक झाली आणि त्यानंतर उपराष्ट्रपतींनी गॅबनचे राष्ट्रपती श्री अली बोंगो ओंडिंबा यांची भेट घेतली.
पंतप्रधान कार्यालय
जागतिक स्पर्धेत अव्वल स्थान पटकावल्याबद्दल पंतप्रधानांकडून कनिष्ठ नेमबाज संघाचं कौतुक
पंतप्रधान नरेंद्र मोदी यांनी जागतिक कनिष्ठ स्पर्धेत 16 सुवर्ण पदकांसह एकूण 40 पदके जिंकत अव्वल स्थान पटकावल्याबद्दल भारतीय नेमबाजांचं अभिनंदन केलं आहे.
ट्वीट संदेशात पंतप्रधान म्हणाले :
"आपल्या नेमबाजांची उत्कृष्ठ कामगिरी ! 16 सुवर्ण पदकांसह एकूण 40 पदके जिंकत अव्वल स्थान पटकावले. या कामगिरीबद्दल संघाचे अभिनंदन आणि भविष्यासाठी शुभेच्छा. हे यश उभरत्या नेमबाजांसाठी प्रेरणादायी ठरेल."
पंतप्रधान कार्यालय
अटल टिंकरिंग लॅब आपल्या तरुणांमध्ये नाविन्यपूर्ण कल्पना जागृत करण्यामध्ये महत्त्वाची भूमिका बजावतात: पंतप्रधान
नवी दिल्ली, 10 जुलै 2023
अटल टिंकरिंग लॅब्स आपल्या तरुणांमध्ये नाविन्यपूर्ण कल्पना जागृत करण्यामध्ये महत्त्वाची भूमिका बजावतात, अशी टिप्पणी पंतप्रधान नरेंद्र मोदी यांनी केली आहे.
केंद्रीय उद्योजकता, कौशल्य विकास, इलेक्ट्रॉनिक्स आणि तंत्रज्ञान राज्यमंत्री,राजीव चंद्रशेखर यांनी कुरैचिरा येथील सेंट पॉल या त्यांच्या पहिल्या शाळेत अटल टिंकरिंग लॅबच्या स्थापनेबद्दल केलेल्या ट्विटला मल्याळीमध्ये उत्तर देताना, पंतप्रधानांनी ट्विट केले:
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पूर्व नौदल मुख्यालयाकडून व्हाईस अडमिरल अजेंद्र बहादूर सिंग यांनी निरोप समारंभ
नवी दिल्ली, 28 नोव्हेंबर 2021
पूर्व नौदल मुख्यालयाने आज 28 नोव्हेबर 2021 रोजी अतिविशिष्ट सेवा पदक प्राप्त, विशेष सेवा पदकप्राप्त कमांडिंग इन चीफ व्हाईस अडमिरल अजेंद्र बहादूर सिंग यांना विशाखापट्टण येथील नौदल तळावर आयोजित एका भव्य संचलनात निरोप दिला.
व्हाईस अडमिरल अजेंद्र बहादूर सिंग यांनी बटालियनचे अवलोकन केले आणि विविध जहाजे तसेच पूर्व नौदल विभागाच्या नौदलाच्या तुकड्यांचा आढावा घेतला. त्यानंतर अतिविशिष्ट सेवा पदक प्राप्त, विशेष सेवा पदकप्राप्त व्हाईस अडमिरल विश्वजित दासगुप्ता यांनी या सोहळ्याचे आयोजन केले होते. सर्व ध्वजाधिकारी आणि प्रमुख या पारंपारिक औपचारिक निरोप समारंभाला उपस्थित होते.
अतिविशिष्ट सेवा पदक प्राप्त, विशेष सेवा पदकप्राप्त कमांडिंग इन चीफ व्हाईस अडमिरल अजेंद्र बहादूर सिंग हे पश्चिम नौदल कमांडचे फ्लॅग ऑफिसर या पदावर मुंबईत रुजू होत आहेत.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
सांस्कृतिक मंत्रालय
मुंबईच्या नेहरु विज्ञान केंद्रामध्ये ‘मशिनड् टू थिंक’ प्रदर्शनाचे डॉ. अनिल काकोडकर यांच्या हस्ते उद्घाटन
मुंबई, 9 मे 2018
आधुनिक काळात मानवी बुद्धिमत्तेला कृत्रिम बुद्धिमत्तेची जोड दिल्यास प्रगती वेगाने होऊ शकणार आहे असे प्रतिपादन वरिष्ठ शास्त्रज्ञ डॉ. अनिल काकोडकर यांनी आज मुंबईत केले. राष्ट्रीय तंत्रज्ञान दिनानिमित्त मुंबईतल्या नेहरु विज्ञान केंद्राच्या वतीने आज ‘मशिनड् टू थिंक’ या तंत्रज्ञानावर आधारित प्रदर्शन भरवण्यात आले, या प्रदर्शनाचे उद्घाटन डॉ. अनिल काकोडकर यांच्या हस्ते झाले त्यावेळी ते बोलत होते. यावेळी ‘मशिनड् टू थिंक’ हस्तपुस्तिकेचे प्रकाशनही त्यांच्या हस्ते करण्यात आले. या हस्तपुस्तिकेमध्ये प्रदर्शनाची संपूर्ण माहिती देण्यात आली आहे.
दिवसेंदिवस बदलणाऱ्या तंत्रज्ञानाचा विचार केला तर आता चौथी औद्योगिक क्रांती होत आहे, असे म्हटले जाते. आगामी काळात माहिती आणि तंत्रज्ञान या क्षेत्राला येणारे महत्व लक्षात घेऊन नेहरु विज्ञान केंद्राने ‘मशिनड् टू थिंक’ हे दालन तयार केले आहे.
या दालनामध्ये माहिती तंत्रज्ञानाच्या माध्यमातून किती गुंतागुंतीची आणि कोणत्या प्रकारची मोठमोठी कामे वेगाने कशा पद्धतीने करता येऊ शकतात याचे अनोखे प्रदर्शन भरवण्यात आले.
To view the glimpses of this new exhibition please visit to
https://www.youtube.com/watch?v=64urtgpgIkY&feature=share
B.Gokhale/S.Bedekar/P.Malandkar
(Visitor Counter : 89
संरक्षण मंत्रालय
एनसीसी कॅडेट्सकडून गिरगाव चौपाटीवर ‘पुनीत सागर’ मोहिमेच्या माध्यमातून स्वच्छता मोहीम
मुंबई, 29 सप्टेंबर 2023
पुनीत सागर अभियानाचा एक भाग म्हणून, एनसीसी महाराष्ट्र संचालनालयाच्या सुमारे 500 कॅडेट्सनी आज सकाळी गिरगाव चौपाटी, मुंबई येथे गणपती विसर्जनानंतर समुद्रकिनारी स्वच्छता कार्यक्रम हाती घेतला. गिरगाव चौपाटी समुद्रकिनारा स्थानिक लोकांमध्ये तसेच पर्यटकांमध्ये खूप लोकप्रिय आहे आणि गणेश विसर्जन सोहळ्यासाठी प्रसिद्ध आहे. मुंबईतून हजारो लोक समुद्रात गणपतींच्या मूर्तीचे विसर्जन करण्यासाठी येतात. नागरी अधिकारी आणि स्थानिक नागरिकांसह एनसीसी कॅडेट्सचा प्रयत्न हा समुद्रकिनाऱ्याची लवकरात लवकर साफसफाई करून तो पुन्हा मूळ स्थितीत आणण्याचा होता.
दरवर्षी गणेश विसर्जनाच्या दुसऱ्या दिवशी सकाळी महाराष्ट्र संचालनालयाचे एनसीसी कॅडेट्स गिरगाव चौपाटी समुद्रकिनारा तसेच जुहू समुद्रकिनारा स्वच्छ करण्यासाठी योगदान देतात. ‘स्वच्छता ही सेवा’ या मंत्रासह पुनीत सागर अभियान उपक्रमाचा एक भाग म्हणून, एनसीसी कॅडेट्स आणि कर्मचारी आपल्या पर्यावरणाची काळजी घेणे आणि ते स्वच्छ ठेवण्याचे उदात्त कारण अधोरेखित करतात आणि त्याबद्दल नागरिकांमध्ये जनजागृती करण्याचे कार्य करतात.
S.Thakur/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 30
शिक्षण मंत्रालय
यूएस नॅशनल सायन्स फाउंडेशनचे संचालक सेथुरामन पंचनाथन यांनी घेतली केंद्रीय शिक्षण मंत्री धर्मेंद्र प्रधान यांची भेट, भारताशी सहयोग वाढविण्यासाठी उत्सुकता केली व्यक्त
नवी दिल्ली, 9 ऑगस्ट 2022
यूएस नॅशनल सायन्स फाऊंडेशन ने शिक्षण आणि कौशल्य क्षेत्रात भारतासोबतचे सहकार्य अधिक सखोल करण्याची आणि ते रुंदावण्याची इच्छा व्यक्त केली आहे. एन एस एफ चे संचालक सेथुरामन पंचनाथन यांनी आज नवी दिल्ली येथे केंद्रीय शिक्षण मंत्री धर्मेंद्र प्रधान यांची भेट घेतली. परस्पर हितसंबंध आणि राष्ट्रीय शैक्षणिक धोरण 2020 अंतर्गत सायन्स, टेक्नॉलॉजी, इंजिनिअरिंग ॲण्ड मॅथेमॅटिक्स  अभ्यासासाठी भारताच्या योजनांवर बैठकीत चर्चा झाली.
भारताची ताकद त्याचा युवावर्ग आणि ज्ञानाच्या मजबूत पाया यामध्ये सामावली आहे या मुद्द्यावर प्रधान यांनी भर दिला. देशातील विविध भागातल्या विविध संस्थांमध्ये प्रतिभा आहे मात्र ही संपदा जोपासनेच्या प्रतीक्षेत आहे. त्यामुळे एनएसएफने देशातील प्रमुख संस्थांव्यतिरिक्त एनआयटी, केंद्रीय विद्यापीठे आणि राज्य विद्यापीठे यांसारख्या कमी ज्ञात आणि आतापर्यंत प्रतिनिधित्व न केलेल्या संस्थांशी आपला सहभाग वाढवण्याकडे लक्ष द्यावे, असे प्रधान यांनी सांगितले. राष्ट्रीय शैक्षणिक धोरण 2020 च्या अनुषंगाने निर्माण होत असलेल्या शैक्षणिक-कौशल्य निरंतरतेचा संदर्भ प्रधान यांनी दिला. पॉलिटेक्निक, आयटीआय आणि कम्युनिटी कॉलेज सारख्या संस्थांपर्यंत पोहोचून कौशल्य क्षेत्राला अशा सहकार्याच्या कक्षेत आणण्याच्या गरजेवर त्यांनी भर दिला. शिक्षणाच्या मुख्य प्रवाहातील तसेच औपचारिक किंवा अनौपचारिक कौशल्य क्षेत्रातील सर्व युवक, एकविसाव्या शतकातील आव्हानांना तोंड देण्यासाठी सज्ज राहतील याची खातरजमा करण्याला सरकारचे सर्वोच्च प्राधान्य आहे आणि सरकारची ती जबाबदारीही आहे असे त्यांनी सांगितले.
एनएसएफ ही एक स्वतंत्र फेडरल एजन्सी आहे. वैज्ञानिक शोध, तांत्रिक नवकल्पना आणि स्टेम शिक्षणाचा प्रचार करण्याची जबाबदारी या संस्थेवर आहे.
8.8 अब्ज अमेरिकन डॉलरच्या बजेटसह, एनएसएफ ही संस्था गणित, संगणक विज्ञान आणि सामाजिक विज्ञान यांसारख्या क्षेत्रांना निधी पुरविणारी प्रमुख स्त्रोत संस्था आहे. एनएसएफ आणि भारताच्या एकत्रित सहभागामध्ये सहा टेक्नॉलॉजी इनोव्हेशन हबचा समावेश आहे. या अंतर्गत बंगलोरच्या भारतीय विज्ञान संस्था, भारतीय तंत्रज्ञान संस्था  आणि इतर अशा 8 संस्थासह इतर, 30 प्रकल्पांमध्ये आणि सायबर सुरक्षेवरील काही प्रकल्पांमध्ये सहयोग करत आहेत. हे सहकार्य अधिक व्यापक करण्याच्या मार्गांचा शोध घेण्यासाठी एनएसएफचे संचालक भारतात आले आहेत.
भारताप्रमाणेच सर्वसमावेशकता आणि दर्जेदार शिक्षणाची सुलभता ही अमेरिकेतील सरकारचीही प्राथमिकता आहे असे पंचनाथन यांनी भारताच्या प्राधान्यक्रमांविषयी बोलताना सांगितले. कौशल्य विकासाशी संबंधित मात्र प्रतिनिधित्व नसलेल्या संस्थांपर्यंत एनएसएफ पोहोचेल जेणेकरून या ठिकाणीही प्रतिभेची जोपासना होऊ शकेल , असे ते म्हणाले.
भारतीय तंत्र शिक्षण परिषदे च्या नेतृत्वाखाली शिक्षण मंत्रालयाने इतर संबंधित मंत्रालयांशी सल्लामसलत करून एनएसएफशी पुढील सहभागासाठी एक रचनात्मक चौकट तयार करावी असे प्रधान यांनी सांगितले आहे.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
कोळसा मंत्रालय
कोळशाची अदलाबदल/संयोजनाच्या सुसूत्रीकरणासाठी कार्यपद्धती जारी
नवी दिल्ली, 9 जून 2020
कोळशाच्या खाणींपासून ग्राहकांपर्यंत कोळशाच्या वाहतुकीचे अंतर कमी व्हावे यासाठी कोळसा कंपन्यांमधील कोळसा संयोजन तर्कसंगत केले आहे. यामुळे वाहतुकीच्या पायाभूत सुविधांवरील भार कमी होण्यास मदत होईल.
याआधी सुसूत्रीकरण पद्धती केवळ ऊर्जा क्षेत्रासाठीच राबविण्यात आली होती आणि परिणामी 63.12 मेट्रिक टन कोळशाच्या वाहतुकीचे सुसूत्रीकरण झाले होते आणि अंदाजे 3,769 कोटी रुपयांची वार्षिक बचत झाली होती. मागील सुसूत्रीकरण पद्धतीच्या तुलनेत, सध्याच्या संयोजन सुसूत्रीकरणावरील कार्यपद्धतीमध्ये सर्व प्रकारच्या ग्राहकांचा तसेच ऊर्जा क्षेत्रासोबत अ-नियंत्रित क्षेत्राचा  समावेश करण्यात आला आहे आणि आयातीत कोळशासह कोळसा अदली बदली करण्याला देखील परवानगी देण्यात आली आहे.
या योजनेत एकूण उष्णतोत्पादक मूल्याच्या समतुल्यतेनुसार कोळशाच्या प्रमाणात हस्तांतरण करण्याची योजना आखली असून ती कोकिंग कोळसा व्यतिरिक्त इतर कोळशासाठी लागू आहे. केवळ समान क्षेत्रामध्येच व्यवस्था करण्यास परवानगी असेल उदा. एनआरएससह एनआरएस  आणि उर्जेसह ऊर्जा . या योजनेत भाग घेणे ऐच्छिक असेल आणि रेल्वे आणि/किंवा समुद्री मार्गाद्वारे कोळसा सुसूत्रीकरण/ अदलाबदल करणार्या पक्षांमधील व्यवस्था द्विपक्षीय असेल. कोळशाची अदलाबदल/संयोजनाच्या सुसूत्रीकरणासाठीच्या प्रक्रियेत कोल इंडिया मर्यादित ही नोडल संस्था असेल. एक समिती या योजनेच्या अंमलबजावणीचे निरीक्षण करेल आणि अंमलबजावणीतील महत्त्वाच्या मुद्द्यांकडे लक्ष देईल. इच्छुक सहभागी/ग्राहक सुसूत्रीकरणासाठी इलेक्ट्रॉनिक व्यासपीठावर नोंदणी करून आवश्यक माहिती सादर करतील. प्रक्रियेत जमा झालेली बचत भारतीय रेल्वे/डिसकॉममध्ये  हस्तांतरित केली जाईल.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
कार्मिक, सार्वजनिक तक्रार आणि निवृत्ती वेतन मंत्रालय
कृषी कायद्याबाबत शेतकऱ्यांची दिशाभूल केली जात आहे : डॉ जितेंद्र सिंग
नवीन कृषी कायद्यांच्या माध्यमातून आणलेल्या कायद्यानुसार कंत्राट करार पिकासाठी होईल, जमीनीसाठी नाही असे केंद्रीय मंत्री डॉ. जितेंद्र सिंह यांनी आज सांगितले तसेच याबाबत शेतकऱ्यांची दिशाभूल केली जात असल्याचा आरोप त्यांनी केला.
मोदी सरकारने आणलेल्या शेतकरी कायद्यांच्या समर्थनार्थ आणि कॉं0ग्रेस पक्षाद्वारे पसरवण्यात येत असलेल्या चुकीच्या माहितीविरोधात आपल्या लोकसभा मतदार संघातून मोहीम सुरू करताना डॉ जितेंद्र सिंह हे कथुआ आणि उधमपूर जिल्ह्यांचा परिसर आणि सीमावर्ती खेड्यांतील कार्यकर्ते, सरपंच आणि बीडीसी अध्यक्षांना संबोधित करत होते.
डॉ. जितेंद्रसिंग म्हणाले, सामान्य शेतकरी समाधानी आहे आणि त्याला कसलीही भीती नाही, मात्र काही राजकीयदृष्ट्या प्रेरित हितसंबंध आहेत ज्यांना शेतीत कोणतेही ज्ञान किंवा हिस्सा नाही परंतु ते दिशाभूल करण्याचा प्रयत्न करून त्यातून समस्या निर्माण करण्याचा प्रयत्न करत आहेत. ते पुढे म्हणाले, भारतीय कृषी समुदाय आणि सामान्य लोकांच्या हिताचे आहे की, सर्व समान विचारसरणीच्या लोकांनी पुढे यावे आणि स्वार्थ साधणार्या घटकांनी सुरू केलेली ही गैरप्रचार आणि द्वेष मोहीम स्पष्टपणे हाणून पाडावी.
विधेयकात शेतकर्यांची जमिन विक्री, भाडेपट्ट्यावर किंवा तारण ठेवण्यास स्पष्टपणे बंदी असताना डॉ.जितेंद्र सिंह यांनी विचारले की, आरोप केला जात असल्याप्रमाणे काही भांडवलदारांनी घेतलेल्या शेतकर्यांच्या जमिनीचा प्रश्न येतोच कुठे? ते म्हणाले, हे विधेयक स्पष्टपणे नमूद करते की हा करार जमिनीसाठी नव्हे तर पिकांसाठी असेल.
याशिवाय, डॉ जितेंद्र सिंह म्हणाले की, निश्चित भाव मिळावा यासाठी शेतकर्यांशी कंत्राट करार केला जाईल. एवढेच नव्हे तर नवीन कायद्यात शेतकर्यांना कोणत्याही वेळी कोणत्याही दंडाशिवाय करारातून माघार घेण्याची तरतूद असल्याचेही ते म्हणाले.
डॉ जितेंद्रसिंग यांनी विरोधकांनी वादविवादाचे काल्पनिक मुद्दे हाती घेतल्याचा आरोप केला , ज्यांचा कायद्यात कोणताही संदर्भ दिसत नाही. ते म्हणाले की, उदाहरणार्थ एमएसपीची तरतूद केव्हाही हटवण्यात येईल असे कुठेही नमूद केलेले नाही आणि तरीही कॉंग्रेस पक्ष आणि अन्य काहीजण निरपराध शेतकऱ्यांच्या मनात खोटी भीती निर्माण करण्याचा प्रयत्न करत आहेत.
डॉ जितेंद्रसिंग यांनी पक्षातील सहकाऱ्यांना आवाहन केले की प्रत्येक खेड्यातील प्रत्येक शेतकऱ्यापर्यंत पोहोचून त्याच्याविरोधात जे मोठे कट रचले जात आहेत ते समजावून सांगा. पंतप्रधान नरेंद्र मोदी यांनी सुरू केलेल्या कल्याणकारी उपक्रमांचा फायदा यामुळे कृषी क्षेत्राला घेता येईल असेही त्यांनी नमूद केले.
M.Iyangar/S.Kane/P.Kor
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 9 ऑगस्ट 2020

आरोग्य मंत्रालयाची कोविड-19 घडामोडींवरील माहिती :
- एक नवीन उच्चांक स्थापन करत , भारताने एकाच दिवसात 7 लाखाहून अधिक चाचण्या केल्या. गेले अनेक दिवस एकाच दिवसात 6 लाखाहून अधिक चाचण्या सुरू ठेवल्यामुळे भारताच्या चाचण्यांची संख्या झपाट्याने वाढत आहे. गेल्या 24 तासांत 7,19,364 चाचण्या घेण्यात आल्या. अशा सर्वाधिक चाचण्यामुळे दररोज बाधित रुग्ण आढळण्याची संख्याही झपाट्याने वाढेल. मात्र राज्यांना व्यापक शोध मोहीम, त्वरित अलगीकरण आणि प्रभावी उपचारांवर भर देतानाच टेस्ट, ट्रॅक , ट्रीट या केंद्र-प्रणित रणनीतीचा अवलंब करण्याचा सल्ला देण्यात आला आहे. गेल्या आठवड्यात ज्या राज्यांमध्ये मृत्यूचे प्रमाण जास्त आहे अशा राज्यांबरोबर अनेक बैठका घेण्यात आल्या आहेत. अशा भरीव कामगिरीचे परिणाम दिसायला सुरुवात झाली आहे आणि रुग्ण बरे होण्याचे प्रमाणही झपाट्याने वाढत आहे . काल एका दिवसात सर्वाधिक 53,879 कोविड रुग्ण बरे होऊन घरी परतले. याबरोबरच बरे झालेल्या एकूण रुग्णांची संख्या 14,80,884 वर पोहोचली आहे. उपचार सुरु असलेल्या सक्रिय रुग्णांच्या संख्येपेक्षा बरे झालेल्या रुग्णांची संख्या दुपटीपेक्षा जास्त आहे  बरे झालेल्या रुग्णांची संख्या सक्रिय रुग्णांच्या 2.36 पटीने अधिक असून हा नवा उच्चांक आहे. सक्रिय रुग्ण घरी अलगीकरणात किंवा रुग्णालयात वैद्यकीय उपचार घेत आहेत.
इतर अपडेट्स:
महाराष्ट्र अपडेट्स :
मुंबईनजीकच्या रायगड जिल्ह्यातील पेण उत्कृष्ट गणेशमूर्तींसाठी प्रसिद्ध आहे. मात्र, कोविड संक्रमण आणि टाळेबंदीचा मुर्ती कारागिरांना फटका बसला आहे. मुर्तींची स्थानिक मागणी 40% आणि निर्यात मागणी 60% नी कमी झाल्याचे कारागिरांनी सांगितले. तथापी, महाराष्ट्रात कोविड रुग्णसंख्येने 5 लाखांचा टप्पा गाठला, संख्या 5.03 लाखांवर पोहचली. शनिवारी 12,822 रुग्णांची नोंद झाली.
FACT CHECK
संरक्षण मंत्रालय
वायू चक्रीवादळ-भारतीय नौदलाची तयारी
नवी दिल्ली, 13 जून 2019
वायू चक्रीवादळाच्या पार्श्वभूमीवर भारतीय नौदलाने गुजरातच्या प्रशासनाबरोबर समन्वय साधून सर्व तयारीचा आढावा घेतला. मुंबई स्थित पश्चिमी नौदल कमांड गुजरातमधल्या परिस्थितीवर बारीक लक्ष ठेऊन आहे. चेन्नई, गोमती आणि दीपक ही नौदलाची जहाजं मुंबईत सर्व आवश्यक मदत साहित्यासह सज्ज असून सुचना मिळताच गुजरातकडे रवाना होतील. याशिवाय या जहाजांवर 5 हजार लिटर पिण्याच्या पाण्याचा साठा ठेवण्यात आला आहे. नौदलाची सात विमानं आणि तीन हेलिकॉप्टर सज्ज आहेत. तसेच वैद्यकीय पथकं आणि बचाव पथकं आवश्यक मदतीसाठी तयार आहेत. द्वारका आणि पोरबंदर येथे सामुदायिक स्वयंपाकघर उभारण्याची तयारी करण्यात आली आहे. गरज भासल्यास नौदलाची विमानं आणि हेलिकॉप्टर्स वादळामुळे होणाऱ्या नुकसानाची पाहणी करण्यासाठी आणि बेपत्ता तसेच अडकलेल्या लोकांचा शोध घेण्यासाठी सज्ज ठेवण्यात आली आहेत.
B.Gokhale/S.Kane/P.Kor
(Visitor Counter : 110
पंतप्रधान कार्यालय
ओणमचा सणही आता मोठ्या प्रमाणावर आंतरराष्ट्रीय उत्सव म्हणून साजरा होत आहे - पंतप्रधानांचे मन की बात मध्ये वक्तव्य
पंतप्रधान नरेंद्र मोदी यांनी आज झालेल्या मन की बात कार्यक्रमात ओणम सणाबद्दल चर्चा केली. ते म्हणाले की हा सण चिणगम महिन्यात येतो. या काळात लोक काही ना काही नवीन खरेदी करतात, आपल्या घरांची सजावट करतात, पक्क्लम बनवतात, ओणम-सादियाचा आनंद घेतात, असे ते म्हणाले.
ओणम आता अतिशय वेगाने एक आंतरराष्ट्रीय उत्सव म्हणून साजरा होत असल्याचे पंतप्रधानांनी नमूद केले. ओणमचा उत्साह, आता अगदी दूर परदेशांमध्येही पोहचला आहे.
ओणम आपल्या कृषी क्षेत्राशी निगडीत सण आहे. आपल्या ग्रामीण अर्थव्यवस्थेसाठी देखील हा प्रारंभाचा काळ असतो. शेतकरी बांधवांच्या शक्तीवरच आपले जीवन, आपला समाज चालतो, असं पंतप्रधानांनी सांगितले. वेदशास्त्रात देखील आपल्या या अन्नदात्यांची गौरवपूर्ण प्रशंसा केली असल्याचा उल्लेख पंतप्रधानांनीं यावेळी केला. कोरोनाच्या कठीण काळात देखील शेतकऱ्यांनी आपली शक्ती पणाला लावत पिकांची मोठ्या प्रमाणावर उल्लेखनीय अशी लागवड केली आहे. अन्नदात्यांच्या या शक्तीला पंतप्रधानांनी आदरपूर्वक नमस्कार केला.
सांस्कृतिक मंत्रालय
केंद्रीय गृहमंत्री अमित शहा, उद्या कोलकाता येथील व्हिक्टोरिया मेमोरियल हॉल मध्ये मुक्ती-मातृका  या सांस्कृतिक कार्यक्रमाला उपस्थित राहणार आहेत
नवी दिल्ली, 5 मे 2022
गृह व्यवहार आणि सहकार मंत्री, अमित शहा उद्या कोलकाता येथील व्हिक्टोरिया मेमोरिअल हॉल मध्ये सांस्कृतिक मंत्रालयाने आयोजित केलेल्या मुक्ती-मातृका  या सांस्कृतिक कार्यक्रमात सहभागी होणार आहेत. पश्चिम बंगालचे राज्यपाल जगदीप धनखड हे इतर मान्यवरांसह या कार्यक्रमाला उपस्थित राहतील.
मुक्ति-मातृकामध्ये प्रख्यात ओडिसी नृत्यांगना डोना गांगुली आणि सहकलाकार दीक्षा मंजरी यांचे नृत्य सादरीकरण आणि नामांकित संगीतकार जोडी, सौरेंद्रो-सौम्योजित यांचे वादन सादर होईल. स्वातंत्र्याचा अमृत महोत्सव - भारताच्या स्वातंत्र्याची 75 वर्षे, या कार्यक्रम मालेत तेथील लोकांच्या गौरवशाली इतिहासाचे, संस्कृतीचे आणि कर्तृत्वाचे स्मरण म्हणून ही एक महत्त्वपूर्ण घटना आहे.
युनेस्कोच्या मानवतेच्या अमूर्त सांस्कृतिक वारशाच्या यादीत बंगालच्या दुर्गा पूजेचा समावेश आणि 2021-22 मध्ये व्हिक्टोरिया मेमोरियल हॉलच्या शताब्दी वर्षाच्या पार्श्वभूमीवर सांस्कृतिक कार्यक्रमाचे आयोजन केले जात आहे.
शुक्रवार, 6 मे 2022 रोजी कोलकाता येथील व्हिक्टोरिया मेमोरियल हॉलच्या सेंट्रल हॉलमध्ये संध्याकाळी 6:00 ते 7:00 या वेळेत सांस्कृतिक कार्यक्रम होणार आहेत.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
प्रधानमंत्री आवास योजनेच्या लाभार्थींशी व्हिडिओ ब्रीजच्या माध्यमातून पंतप्रधानांनी साधला संवाद
(नवी दिल्ली, 5 जून 2018
प्रधानमंत्री आवास योजनेच्या देशभरातील लाभार्थींशी व्हिडिओ ब्रीजच्या माध्यमातून पंतप्रधान नरेंद्र मोदी यांनी आज संवाद साधला. सरकारी योजनांच्या लाभार्थींशी व्हिडिओ ब्रीजच्या माध्यमातून पंतप्रधानांनी संवाद साधण्याची ही तिसरी वेळ आहे.
प्रधानमंत्री आवास योजनेच्या लाभार्थींशी संवाद साधणे हा आनंददायी अनुभव असल्याचे पंतप्रधानांनी यावेळी सांगितले. अशा संवादामुळे योजनेचे विविध पैलू समजून घेणे तसेच सुधारणेची आवश्यकता समजून घेणे सोपे होते, असे ते म्हणाले. प्रधानमंत्री आवास योजना ही केवळ विटा आणि सिमेंटवर आधारित नये तर दर्जेदार जीवनमान देण्याबरोबरच नागरिकांची स्वप्ने साकार करणे हे या योजनेचे मुख्य उद्दिष्ट असल्याचे पंतप्रधानांनी सांगितले.
गेल्या 4 वर्षात केंद्र सरकारने देशातील प्रत्येकाला घर देण्यासाठी ही मोहीम हाती घेतल्याची माहिती पंतप्रधानांनी लाभार्थींशी बोलतांना दिली. देशाच्या स्वातंत्र्य प्राप्तीला 2022 साली 75 वर्ष पूर्ण होत असून तोपर्यंत देशातील प्रत्येक नागरिकाला घर मिळावे, यासाठी सरकार प्रयत्नशील असल्याचे ते म्हणाले.
प्रधानमंत्री आवास योजनेअंतर्गत ग्रामीण भागात सुमारे 3 कोटी तर शहरी भागात 1 कोटी घरे बांधण्याची सरकारची योजना आहे. केंद्र सरकारने आतापर्यंत शहरी भागात 47 लाख पेक्षा जास्त घरांच्या बांधकामाला मंजुरी दिली आहे. आधीच्या सरकारने 10 वर्षांच्या अवधित मंजूर केलेल्या घरांच्या संख्येच्या तुलनेत ही संख्या चौपट असल्याचे पंतप्रधानांनी सांगितले. ग्रामीण भागात केंद्र सरकारने 1 कोटी पेक्षा जास्त घरांच्या बांधकामाला मंजुरी दिली आहे. आधीच्या सरकारने त्यांच्या कार्यकाळातील शेवटच्या 4 वर्षात 25 लाख घरांच्या बांधकामाला मंजुरी दिली होती, असे पंतप्रधान म्हणाले. घर बांधण्यासाठी लागणारा अवधी केंद्र सरकारने 18 महिन्यांवरुन 12 महिन्यांपर्यंत आणला आहे, त्यामुळे सहा महिन्यांची बचत झाल्याची माहिती त्यांनी दिली.
प्रधानमंत्री आवास योजनेअंतर्गत सध्याच्या सरकारने अनेक सकारात्मक बदल केले असून बांधल्या जाणाऱ्या घराचे क्षेत्रफळ 20 चौ.मी.वरुन 25 चौरस मीटरपर्यंत वाढवण्यात आले आहे. या योजनेअंतर्गत पूर्वी घराच्या बांधकामासाठी 70 ते 75 हजार रुपये इतकी रक्कम दिली जात असे. आता ही रक्कम सव्वा लाख रुपये वाढवण्यात आली आहे.
प्रधानमंत्री आवास योजना नागरिकांचा सन्मान जपणारी असून महिला, दिव्यांग बंधू-भगिनी, अनुसूचित जाती-जमाती, इमाव आणि अल्पसंख्याक समुदायांना हक्काचे घर मिळावे यावर भर दिला जात असल्याचे पंतप्रधानांनी यावेळी आवर्जून नमूद केले.
योजनेच्या लाभार्थींशी संवाद साधताना, या योजनेच्या माध्यमातून सर्वांसाठी रोजगाराच्या संधी उपलब्ध झाल्याचे पंतप्रधानांनी सांगितले. ही योजना अधिक सक्षम करण्यासाठी आणि घरांचे काम जलद गतीने आणि दर्जेदार व्हावे यासाठी सरकार कौशल्य विकासावर विशेष भर देत आहे. त्याचाच एक भाग म्हणून सरकारने सुमारे 1 लाख मजुरांना प्रशिक्षण द्यायला सुरुवात केली आहे. त्याचबरोबर अनेक राज्यांमध्ये महिला मजुरांनाही प्रशिक्षण दिले जात असून त्या माध्यमातून महिलांचे सक्षमीकरण केले जात आहे.
स्वत:चे घर असावे हे स्वप्न पूर्ण झाल्याबद्दल या योजनेच्या लाभार्थींनी पंतप्रधानांशी संवाद साधताना आनंद व्यक्त केला. त्यामुळे त्यांच्या जीवनात कशा प्रकारे बदल घडून आला आणि त्यांचे जीवनमान कसे उंचावले याबाबत त्यांनी पंतप्रधानांना माहिती दिली.
S.Tupe/M.Pange/P.Kor